Emmanuel Wanyonyi

Emmanuel Wanyonyi (s. 1. elokuuta 2004) on kenialainen keskimatkojen juoksija. Hänen päälajinsa on 800 metrin juoksu.

Wanyonyi voitti vuonna 2021 kotimaansa pääkaupungissa Nairobissa järjestetyissä alle 20-vuotiaiden maailmanmestaruuskilpailuissa kultaa 800 metrillä ajalla 1.43,76. Aikuisten kilpailuissa hän sijoittui Eugenen MM-kilpailuissa 2022 neljänneksi ajalla 1.44,54. Hän voitti sekaviestin maailmanmestaruuden maastojuoksun MM-kilpailuissa Bathurstissa 2023. Budapestin MM-kilpailuissa 2023 hän saavutti 800 metrillä hopeaa ajalla 1.44,53.

Hän on voittanut timanttiliigassa 800 metriä Rabatin osakilpailussa toukokuussa 2022 sekä Rabatissa ja Pariisissa vuonna 2023.

Wanyonyin ennätys 800 metrillä on Nairobissa elokuussa 2021 juostu nuorten MM-kilpailujen voittotulos 1.43,76. Hänen ennätyksensä 1 500 metrillä on Nairobissa maaliskuussa 2022 juostu 3.43,19.

Lähteet 

Kenialaiset keskimatkojen juoksijat
Vuonna 2004 syntyneet
Elävät henkilöt